EkBass/fiwiki-20250220-pages-articles huggingface dataset:
Carol Kaye

Carol Kaye (s. 24. maaliskuuta 1935 Everett, Washington) on yhdysvaltalainen basisti ja suosittu sessio-/studiomuusikko. Hän soitti lukuisilla levyillä 1950-, 1960- ja 1970-luvuilla yhteensä noin 10 000 levytyssessiossa. Kaye oli mukana useissa Phil Spectorin, David Axelrodin ja Brian Wilsonin tuotannoissa, soitti bassoa The Zodiac -yhtyeessä, kitaraa Ritchie Valensin hitissä ”La Bamba” ja bassoa useissa Simon & Garfunkelin hiteissä. Hän oli mukana myös The Beach Boysin klassikkoalbumilla Pet Sounds. Kaye on ollut mukana tekemässä monien televisiosarjojen tunnusmusiikkeja. Näitä ovat muun muassa Vaarallinen tehtävä, Kojak, Sheriffi McCloud ja Peyton Place. Vuonna 2004 Pekka Rautiomaa teki Kayesta Yleisradiolle tv-dokumentin Rockin suuri tuntematon (First Lady of Bass: Carol Kaye). == Aiheesta muualla == * Kotisivut Luokka:Yhdysvaltalaiset sessiomuusikot Luokka:Yhdysvaltalaiset basistit Luokka:Vuonna 1935 syntyneet Luokka:Elävät henkilöt
Sampsa Aaltio

Sampsa Eino Urmas Aaltio (21. huhtikuuta 1927 Lempäälä – 8. huhtikuuta 2013 Lempäälä) oli suomalainen poliitikko. Hän oli kokoomuksen kansanedustajana vuosina 1979–1987 Hämeen pohjoisesta vaalipiiristä. Presidentin valitsijamiehenä Aaltio oli 1978, 1982 ja 1988. Myös hänen isänsä Eino Aaltio oli kansanedustaja. == Ura == Varsinaiselta ammatiltaan Aaltio on maanviljelijä ja koulutukseltaan agronomi. Hän pääsi ylioppilaaksi 1945 Töölön yhteiskoulusta ja valmistui agronomiksi 1952 Helsingin yliopistosta. Elämäntyönsä hän teki maanviljelijänä Lempäälän Sotavallan kartanossa 1948–1993. Heti isännäksi tultuaan Aaltio lopetti Sotavallan karjatalouden ja alkoi erikoistua viljanviljelyyn. Sotavallan maiden lisäksi hän viljeli 1970-luvulla vuokraamiaan Valkeakoskella sijaitsevien Lotilan ja Voipaalan kartanoiden, sekä Lempäälän Kuljun kartanon peltoja. Aaltio olikin silloin yksi Suomen huomattavimmista viljanviljelijöistä. Aaltio oli myös dendrologi, joka perusti Sotavallan kartanon maille oman arboretumin. Hän kuului myös Dendrologian seuran hallitukseen vuosina 1985–1986.Eduskunta Lempäälän kunnanvaltuuston jäsen Aaltio oli vuodesta 1965 alkaen yli 30 vuotta, puheenjohtajana 1977–1978 ja 1987–1988 sekä varapuheenjohtajana 1979–1980. Kokoomuksen maataloussihteerinä hän toimi 1970–1974 ja kansanedustajana kaksi kautta 1979–1987. Nuorena Sampsa Aaltio tuli tunnetuksi kilpauimarina. Hän voitti 100 metrin selkäuinnin Suomen mestaruuden vuonna 1950 ajalla 1.14,8. Hän voitti samana vuonna myös SM-kultaa 3 × 100 metrin sekaviestissä. Sotilasarvoltaan Aaltio oli majuri. == Lähteet == * === Viitteet === Luokka:Kansanedustajat Luokka:Kansallisen Kokoomuksen poliitikot Luokka:Lempäälän kunnanvaltuutetut Luokka:Pirkanmaan vaalipiiri Luokka:Suomalaiset uimarit Luokka:Vuonna 1927 syntyneet Luokka:Vuonna 2013 kuolleet
Paktian maakunta

Paktian maakunta on yksi Afganistanin 34 maakunnasta. Se sijaitsee maan itäosassa, Pakistanin rajalla. Vuoden 2012 väestönlaskennan mukaan sen väkiluku on 523 010\. Maakunnan pääkaupunki on Gardiz.World Gazetteer, viitattu 10.5.2012 Paktia muodostaa yhdessä naapurimaakuntien Paktikan ja Khostin kanssa historiallisen ja kulttuurisen "Suur-Paktian" Loya Paktia7 Deadly Scenarios: A Military Futurist Explores the Changing Face of War in the 21st Century, Andrew Krepinevich, Random House Digital, Inc., 2010, ISBN 9780553384727, ... Paktia was once a unified province with Khost and Paktika in southeast Afghanistan. The three provinces are now referred to as 'Loya Paktia', which means 'The Greater Paktia' ..., joka on voimakasta pataanialuetta ja jolla on pyrkimyksiä oman pataanivaltakunnan muodostamiseen. Väestöstä 91 prosenttia on pataaneja, 9 prosenttia tadžikkeja.Paktia profile, 2007, viitattu 10.5.2012 . Pakistanin rajan takana on perinteisiä heimoalueita, ja vuoristoseudun asukkaat liikkuvat vapaasti rajan yli. ==Alueet== Paktian maakunnassa on yksitoista paikallishallinnollista aluetta:Paktya Provincial Profile, viitattu 10.5.2012 * Gardiz Paktya Centre * Sayyed Karam * Zarmat * Shavak * Vaze Hazran * Laje Ahmad Kheil * Jani Kheil * Dand Patan * Hamkani * Jaji * Ahmad Abae == Lähteet == Luokka:Afganistanin maakunnat
Young Jeezy

Jeezy (oikealta nimeltään Jay Wayne Jenkins, s. 12. lokakuuta 1977 Columbia, Etelä-Carolina) on yhdysvaltalainen rap-artisti. Vuonna 2001 hän julkaisi ensimmäisen albuminsa Thuggin' Under the Influence itsenäisesti. Vuonna 2006 julkaistu The Inspiration myi platinaa. Levy sisältää kappaleen "I Luv It", joka nousi sijalle 14 Billboard Hot 100 -listalla. Young Jeezyn on myös tehnyt singlen Usherin kanssa nimeltä "Love in This Club", joka myös löytyi NRJ:n top-10 listalta.Young Jeezyllä oli pitkään riitaa Gucci Manen kanssa ja he julkaisivat useita "disstrackeja" toisiaan vastaanhttps://www.revolt.tv/article/2020-11-16/65811/a-timeline-of-jeezy-and- gucci-manes-beef == Diskografia == ===Albumit=== * Let's Get It: Thug Motivation 101 (2005) * The Inspiration (2006) * The Recession (2008) * Thug Motivation 103: Hustlerz Ambition (2011) === Yhteisalbumit === * Boyz n da Hood (Boyz n da Hoodin kanssa) (2005) * Young Jeezy Presents USDA: Cold (USDA:n kanssa) (2007) ===Mixtapet === * Tha Streets Iz Watching (Gangsta Grillz) (2005) * Trap or Die (Gangsta Grillz) (2005) * Can't Ban the Snowman (Gangsta Grillz) (2006) * I Am the Street Dream! (2006) * Trappin' Ain't Dead (2009) * Trap or Die II: By Any Means Necessary! (2010) * 1,000 Grams Vol. 1 (2010) * The Last Laugh (2010) * Real Is Back (20211 * Real Is Back 2 (2011) === Singlet === * And Then What (mukana Mannie Fresh) (2005) * Soul Survior (mukana Akon) (2005) * My Hood (2006) * I Luv It (2007) * Go Getta (mukana R. Kelly) (2007) * Put On (mukana Kanye West) (2008) * Vacation (2008) * Crazy World (2008) * My President (mukana Nas) (2008) * Lose My Mind (mukana Plies) (2010) * Ballin' (mukana Lil Wayne) (2011) * F.A.M.E. (mukana T.I.) (2011) * I Do (mukana Jay-Z & André 3000) (2012) * Leave You Alone (mukana Ne-Yo) (2012) == Lähteet == ==Aiheesta muualla== *Virallinen kotisivu * * * http://www.rapbasement.com/waka-flocka/060911-rapper-waka-flocka-flame-disses- young-jeezy-at-summer-jam-watch-here-now.htm Luokka:Yhdysvaltalaiset hip hop -artistit Luokka:Crips Luokka:Vuonna 1977 syntyneet Luokka:Elävät henkilöt
Laestadius

Laestadius (Læstadius) on sukunimi: *Ann-Helén Laestadius (s. 1971), ruotsinsaamelainen nuortenkirjailija *Lars Levi Laestadius (1800–1861), ruotsalainen pappi, herätysliikkeen perustaja ja kasvitieteilijä *Lars-Levi Laestadius (1909–1982), ruotsalainen kirjailija ja teatterinjohtaja *Petrus Laestadius (1802–1841), ruotsalainen pappi, lähetystoiminnan johtaja
Marc Connelly

Marcus Cook Connelly (1890–1980) oli yhdysvaltalainen lehtimies ja näytelmäkirjailija. Hän kuului Algonquinin Pyöreään Pöytään, älykköjen lounasseuraan, joka kokoontui päivittäin kymmenen vuoden ajan (1919–1929) Algonquin-hotellissa New Yorkissa keskustelemaan ja vaihtamaan sukkeluuksia. Seuran muita jäseniä olivat mm. Harpo Marx ja Dorothy Parker.The Algonquin Round Table PBS Connellyä pidettiin seuran sukkelimpana jäsenenä. Marc Conelly voitti draaman Pulitzer-palkinnon vuonna 1931 näytelmällään Jumalan vihreät laitumet (The Green Pastures), joka kertoi Vanhan testamentin tarinoita uusiksi.Connelly Marc Pennsylvania center for the book Näytelmään liittyi Suomessa teatteriskandaali, koska siinä esitettiin Jumala mustaihoisena. == Lähteet == Luokka:Yhdysvaltalaiset kirjailijat Luokka:Vuonna 1890 syntyneet Luokka:Vuonna 1980 kuolleet Luokka:Kirjallisuuden Pulitzer-palkinnon saaneet
William Conrad

thumb|William Conrad William Conrad (syntyjään William Cann, 27. syyskuuta 1920 Louisville, Kentucky - 11\. helmikuuta 1994 Los Angeles) oli yhdysvaltalainen näyttelijä ja radio-, elokuva- ja televisiokertojaääni, joka tunnettiin baritoniäänestään ja muhkeasta ympärysmitastaan. Conradin syvä ja soinnukas ääni toi hänelle lukuisia merkittäviä rooleja radiokuunnelmissa. Näistä tunnetuin oli Marshal Matt Dillonin rooli "länkkärissä" Gunsmoke vuosina 1952–1961. Häntä harkittiin myös samaan rooliin sarjan televisioversioon, mutta Conradin liikalihavuuden takia näyttelijäksi valittiin James Arness. William Conrad näytteli muun muassa elokuvissa Tappajat (1946), Verta ja kultaa (1947), Valitan, väärä numero! (1948), Orleansin neitsyt (1948) ja Kesytöntä kiihkoa (1954). 1960-luvulla Conrad alkoi näytellä televisiosarjoissa. Cannon (1971-1976) oli ensimmäinen kolmesta suositusta etsiväsarjasta, jotka tekivät hänestä kansainvälisesti tunnetun kasvon. Tätä seurasivat Nero Wolfe (1981) ja Koira haudattuna (1987-1992). William Conrad vieraili Suomessa kesällä 1976 Apu-lehden järjestämällä kiertueella.Ryan O'Neal ja muut juhannustähdet: muistatko, keitä kuuluisuuksia on lennätetty yöttömään yöhän? Apu 9.6.2017 Purjelentoa harrastanut Conrad tutustui muun muassa Räyskälän lentokentällä PIK-20-purjelentokoneeseen.William "Cannon" Conrad Räyskälässä 1976, Flightforum.fi 24.5.2012Wanhoja kuvia, Ilmailufoorumi 20.12.2006 Conrad valittiin Radio Hall of Fameen vuonna 1997. Hän kuoli sydämen vajaatoimintaan 73-vuotiaana. == Lähteet == == Aiheesta muualla == * * Cannon Suomessa, Yle Elävä arkisto, ohjelma esitetty 30.11.1976 Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset radionäyttelijät Luokka:Radio Hall of Fame Luokka:Vuonna 1920 syntyneet Luokka:Vuonna 1994 kuolleet
Ihana meri

Ihana meri on Kira Poutasen esikoisromaani, joka voitti vuoden 2001 Lasten ja nuortenkirjallisuuden Finlandia -palkinnon. Kirja kuvaa yhdeksäsluokkalaisen Julian anoreksian kehittymistä ja käänteitä. Loppua kohden kuvaus käy abstraktimmaksi, ja päähenkilön kohtalo jää lukijan pääteltäväksi. Teos on kerrottu päiväkirjamuodossa. Päähenkilöllä on edessä hankala kouluvuosi, sillä peruskoulun arvosanoilla pyritään lukioon. Hän vaatii itseltään paljon ja ajautuu suorittamisen ja itsekontrolloinnin kierteeseen. Lopulta Julian on tehtävä päätös tulevaisuudensa suunnasta. Ihana meri on käännetty tanskaksi (Det skønne, skønne hav, Romano Carlsen, 2002), latviaksi (Skaista jūra, Jāņa Rozes, 2007) ja unkariksi (A csodálatos tenger, Cerkabella, 2009). Romaani ilmestyi äänikirjamuodossa syksyllä 2021. ==Lähteet== Luokka:Suomalaiset nuortenkirjat Luokka:Vuoden 2001 kirjat
Ruotsin akatemian pohjoismainen palkinto

Ruotsin akatemian pohjoismainen palkinto () on Ruotsin akatemian vuodesta 1986 jakama kirjallisuuspalkinto. Palkinnon vastaanottaa vuosittain pohjoismainen henkilö, joka on tehnyt merkittävää työtä jollakin Ruotsin akatemian toiminta- ja kiinnostusalueella. Vuonna 2020 palkinnon suuruus oli 400 000 Ruotsin kruunua eli noin 40 000 euroa. == Palkinnon saajat == vuosi kirjailija maa 1986 Villy Sørensen 1987 William Heinesen 1988 Nils Erik Enkvist 1989 Rolf Jacobsen 1990 Henrik Nordbrandt 1991 Tomas Tranströmer 1992 Thor Vilhjálmsson 1993 Paavo Haavikko 1994 Inger Christensen 1995 Lars Ahlin 1996 Arne Næss 1997 Bo Carpelan 1998 Lars Forsell 1999 Klaus Rifbjerg 2000 Lars Huldén 2001 Willy Kyrklund 2002 Torben Brostrøm 2003 Lars Norén 2004 Guðbergur Bergsson 2005 Göran Sonnevi 2006 Pia Tafdrup 2007 Jon Fosse 2008 Sven-Eric Liedman 2009 Kjell Askildsen 2010 Per Olov Enquist 2011 Ernst Håkon Jahr 2012 Einar Már Guðmundsson 2013 Sofi Oksanen 2014 Lars Gustafsson 2015 Thomas Bredsdorff 2016 Monika Fagerholm 2017 Dag Solstad 2018 Agneta Pleijel 2019 Karl Ove Knausgård 2020 Rosa Liksom 2021 Eldrid Lunden 2022 Naja Marie Aidt 2023 Sjón 2024 Ingela Strandberg Lähde (1986–2024) ==Lähteet== Luokka:Ruotsalaiset kirjallisuuspalkinnot Luokka:Ruotsin akatemia Luokka:Pohjoismainen kulttuuri
Boarnsterhim

Boarnsterhim () on kunta Friisinmaan provinssissa Alankomaissa. Pinta-alaa kunnalla on 168,59 neliökilometriä, josta vettä on 16,72 km². Asukkaita kunnassa on 19 296 (1.2.2008). Kunnan keskuspaikka on nimeltään Grou. == Asutuskeskukset == *Akkrum *Aldeboarn (Oldeboorn) *Dearsum (Deersum) *Eagum (Aegum) *Friens *Grou (Grouw) *Idaerd (Idaard) *Jirnsum (Irnsum) *Nes *Poppenwier (Poppingawier) *Raerd (Rauwerd) *Reduzum (Roordahuizum) *Sibrandabuorren (Sijbrandaburen) *Terherne (Terhorne) *Tersoal (Terzool) *Warstiens *Warten (Wartena) *Wergea (Warga). Suluissa olevat nimet ovat paikkojen hollanninkielisiä nimiä. == Asukasluvun kehitys == 1990 1995 2000 2001 2002 2003 2004 2006 17 710 17 847 18 268 18 591 18 736 18 989 19 118 19 304 == Katso myös == *Aquaverium == Aiheesta muualla == * Kunnan kotisivut Luokka:Friisinmaan kunnat
Basic Instinct 2

Basic Instinct 2 (2006) on jatko-osa vuoden 1992 eroottiselle trillerille Basic Instinct. Elokuvan on ohjannut Michael Caton-Jones ja pääosassa on Sharon Stone. == Juoni == Kirjailija Catherine Tramell (Sharon Stone) ajautuu taas vaikeuksiin virkavallan kanssa ja Scotland Yardin rikospsykiatri Michael Glass (David Morrissey) saa tehtäväkseen arvioida hänen psyykensä tilaa. Tramell houkuttelee psykiatrinsa ensimmäisestä osasta tuttuun kissa ja hiiri -leikkiin. == Roolit == == Palkinnot == * Razzie-voitot: ** Huonoin elokuva ** Huonoin naispääosa — Sharon Stone ** Huonoin jatko-osa ** Huonoin käsikirjoitus Luokka:Vuoden 2006 brittiläiset elokuvat Luokka:Psykologiset jännityselokuvat Luokka:Michael Caton-Jonesin ohjaamat elokuvat Luokka:Metro- Goldwyn-Mayerin elokuvat
Haakon Lie

Haakon Lie (22. syyskuuta 1905 Kristiania, Norja – 25. toukokuuta 2009 Oslo, Norja) oli norjalainen poliitikko. Hän toimi Norjan työväenpuolueen puoluesihteerinä vuosina 1945–1969 sekä Eurooppa-liikkeen sihteerinä 1970–1973. Hän oli perustamassa Arbeidernes Opplysningsforbund -yhdistystä, jonka sihteerinä hän toimi 1932–1940. Toisen maailmansodan aikana Lie toimi Norjan ammattiliittojen keskusjärjestö LO:n Lontoon konttorissa. Aktiiviaikanaan Lie tuli tunnetuksi kommunismin ja oman puolueensa vasemmistosiiven vastustajana ja sodan jälkeen hän oli tärkeässä roolissa kyseisten liikkeiden valvonnassa. Hän oli innokas Naton ja EU:n kannattaja ja hänen mukaansa Norjan tuli jatkuvasti ylläpitää tiiviitä turvallisuuspoliittisia suhteita Britanniaan ja Yhdysvaltoihin. Lie tunnettiin myös Israelin ystävänä sekä monien kirjojen kirjoittajana. Vuoden 1967 puoluekokouksessa kärjistyneet poliittiset erimielisyydet Einar Gerhardsenin kanssa kuuluvat edelleen Norjan sodanjälkeisen politiikan dramaattisimpiin hetkiin. Lie vetäytyi myöhempinä vuosinaan Floridaan, mutta palasi sittemmin Norjaan. Lie julkaisi viimeisimmän kirjansa, Slik jeg ser det nå, 103-vuotispäivänään vuonna 2008 yhteistyössä historioitsija Hans Olav Lahlumin ja journalisti Hilde Harbon kanssa. Haakon Lie oli suomalaista sukujuurta. Hän ei ollut sukua YK:n pääsihteeri Trygve Lielle. == Lähteet == Luokka:Norjalaiset poliitikot Luokka:Sosiaalidemokraattiset poliitikot Luokka:Yli satavuotiaiksi eläneet norjalaiset Luokka:Vuonna 1905 syntyneet Luokka:Vuonna 2009 kuolleet
Gubbängen

thumb|300px|Gubbängenin keskus Gubbängen on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella ja kuuluu hallinnollisesti Farstan kaupunginosa-alueeseen. Kaupunginosaa rajaavat Svedmyran, Tallkrogenin, Gamla Enskeden, Skarpnäcks Gårdin, Sköndalin, Hökarängenin, Fagersjön ja Högdalenin kaupunginosat. Nykyisin siellä on asukkaita noin 4 600\. Maa-alaltaan kaupunginosa on 1,77 neliökilometrin suuruinen. Kaupunginosa on saanut nimensä Gubbängenin kartanolta, joka sijaitsi nykyisen Gubbängsskolanin paikalla.Stockholms Stadsmuseum: Gubbängen Viitattu 28.7.2013. Tukholman kaupunki osti Gubbängenin tilukset jo vuonna 1908, mutta rakentaminen aloitettiin vasta vuosina 1945–1946. Alueen liikennettä palvelee Gubbängenin metroasema. ==Lähteet== Luokka:Farsta (kaupunginosa-alue) Luokka:Tukholman kaupunginosat
Hökarängen

Hökarängen on yksi Tukholman kaupunginosista. Se sijaitsee eteläisen Tukholman alueella (Söderort), ja kuuluu hallinnollisesti Farstan kaupunginosa- alueeseen. Kaupunginosaa rajaavat Gubbängenin, Sköndalin, Farstan ja Fagersjön kaupunginosat. Hökarängen muodostettiin vuonna 1934, ja nykyisin siellä on asukkaita noin 7 900\. Maa-alaltaan kaupunginosa on 1,42 neliökilometrin suuruinen. Hökarängen rakennettiin vuosina 1947–1952.Fredric Bedoire: Stockholms byggnader: Arkitektur och stadsbild, s. 323. Norstedts, Tukholma 2012. Siellä sijaitsee Hökarängenin metroasema. ==Lähteet== Luokka:Farsta (kaupunginosa-alue) Luokka:Tukholman kaupunginosat
Phyllis A. Whitney

Phyllis Ayame Whitney (9. syyskuuta 1903 Jokohama, Japani – 8. helmikuuta 2008 Faber, Virginia, Yhdysvallat) oli yhdysvaltalainen kirjailija, joak kirjoitti romantiikkaa ja jännityskirjallisuutta. Hänen teoksiaan myytiin yli 50 miljoonaa kappaletta, useimmiten pehmeäkantisina versioina. Whitney syntyi Japanissa ja vietti lapsuutensa vuoteen 1918 Kaukoidässä, jossa hänen isänsä työskenteli vientiyrityksen palveluksessa ja hotellialalla. Hän alkoi kirjoittaa pöytälaatikkoon jo teini-ikäisenä, mutta haaveili varsinaisesti tanssijan urasta. Whitneyn isä kuoli kun hän oli 15, ja Whitney muutti äitinsä kanssa Yhdysvaltoihin. Hön työskenteli kirjakaupassa ja myi kirjoituksiaan lehtiin. Ensimmäisen kirjansa hän julkaisi vasta noin 40-vuotiaana. Whitneylle myönnettiin Edgar-palkinto vuosina 1961 ja 1964. Yhdysvaltalainen rikoskirjailijayhdistys Mystery Writers of America myönsi hänelle 1998 elämäntyöstä jännityskirjallisuuden Grand Master -arvon. Hän kirjoitti uransa aikana sekä lapsille että aikuisille suunnattua jännityskirjallisuutta. Hänen tuotantonsa käsittää yli 70 romaania, joista viimeinen, Amethyst Dreams, ilmestyi 1997. Whitney vietti 100-vuotispäiväänsä 2003 ja eli vielä miltei neljä ja puoli vuotta ennen kuolemaansa keuhkokuumeeseen 104-vuotiaana. == Suomennetut teokset == * Camilla (1962) * Columbella (1967) * Kirjavaliot (1979, sisältää lyhennelmänä teoksen Kivinen härkä) * Kirjavaliot (1988, sisältää lyhennelmänä teoksen Hopeamiekka) * Koralliruusut (1987) * Korpinsulan varjo (1989) * Koston joutsen (1993) * Kuoleman orkidea (1986) * Kuuntele kuiskaajaa (1972) * Lahjomaton kohtalo (1983) * Laulavat kivet (1991) * Liekehtivä puu (1988) * Malinda (1969) * Mustat helmet (1965) * Nainen ilman menneisyyttä (1992) * Neitsytmatka (1968) * Sateenkaari sumussa (1990) * Sininen liekki (1963) * Smaragdisormus (1984) * Sydän kuin jäätä (1971) * Tulivuoren kukka (1988) * Tähdenlento (1994) == Lähteet == == Aiheesta muualla == * Viralliset sivut. * Phyllis A. Whitneyn muistokirjoitus Helsingin Sanomissa. Luokka:Goottilaisten romaanien kirjoittajat Luokka:Yhdysvaltalaiset kirjailijat Luokka:Yli satavuotiaiksi eläneet yhdysvaltalaiset Luokka:Vuonna 1903 syntyneet Luokka:Vuonna 2008 kuolleet
Peter Celsing

Peter Celsing (29. tammikuuta 1920 Tukholma – 16. maaliskuuta 1974) oli ruotsalainen arkkitehti ja professori. Hän opiskeli Kungliga tekniska högskolanissa (KTH) ja Kungliga konsthögskolanissa (KKH). Vuosina 1948–1952 hän toimi päällikkönä Tukholman raitioteiden arkkitehtuuriosastolla. Vuonna 1960 Celsing nimitettiin KTH:n arkkitehtuurin professoriksi. == Töitä == * Härlanda kyrka, Göteborg * Kulturhuset, Tukholma * Sveriges Riksbankin pääkonttori, Tukholma * Olaus Petri kyrka, Tukholma * Svenska Filminstitutet, Tukholma * Almtunakyrkan, Uppsala Luokka:Ruotsalaiset arkkitehdit Luokka:Vuonna 1920 syntyneet Luokka:Vuonna 1974 kuolleet
Armeijaryhmä A (länsirintama)

Armeijaryhmä A () oli länsirintamalla vuonna 1940 toiminut yhtymä, joka perustettiin 26. lokakuuta 1939 Eifelin ja Hunsrückin alueella nimeämällä uudelleen aikaisempi etelän armeijaryhmä. Se osallistui Ranskan valloitukseen Ardelleilla ja eteni Sommeen. Armeijaryhmä osallistui myös Dunkerquen operaatioon. Ryhmän komentajana oli Gerd von Rundstedt. Lokakuussa 1940 armeijaryhmä A uudelleen nimettiin Lännen sotatoimialueeksi. Se siirrettiin kevään 1941 aikana miehitettyyn Puolaan valmistautumaan operaatio Barbarossaan. 22. kesäkuuta 1941 se nimettiin edelleen etelän armeijaryhmäksi. ==Lähteet== Luokka:Saksalaiset armeijaryhmät toisessa maailmansodassa Luokka:Länsirintama (toinen maailmansota)
Koripaju

Koripaju (Salix viminalis) on pajuihin kuuluva 3–6 metrin korkuinen isohko pensas tai pieni puu. Aluksi versojen väri on harmaa, mutta ne muuttuvat keväällä kellanharmaiksi. Lehdet ovat kapeita (noin 1 × 15 cm), yläpuolelta kiiltäviä ja alapuolelta karvaisia. Kapeasta muodostaan huolimatta lehdet eivät roiku alaspäin. Koripajua tavataan Keski-Euroopasta Siperiaan Lenajoelle asti. Nimetyt lajikkeet kasvavat lähinnä vain Keski-Euroopassa. Koripaju on myös hyvä laji punontaan. ==Lähteet== * Mikko Lagerström & Tapani Uronen: Pajut puutarhassa. Tammi 2005. === Viitteet === == Aiheesta muualla == *Kasviatlas: Koripajun (Salix viminalis) levinneisyys Suomessa *Pinkka, Lajintuntemuksen oppimisympäristö: Koripaju (Salix viminalis) *ITIS: Salix viminalis *United States Department of Agriculture (USDA): Salix viminalis Luokka:Pajut Luokka:Hyötykasvit
Koiramme

Koiramme on suomalainen, kymmenen kertaa vuodessa (12 numeroa) ilmestyvä koiraharrastajien aikakauslehti. Lehti on perustettu 1896. Sitä julkaisee ja kustantaa Showlink Oy / Koiramme. Sen tarkastettu levikki oli 124 639 kappaletta vuonna 2008 Koiramme-lehden mediakortti 2024. Lehden päätoimittaja on Tapio Eerola. Lehden toimitus sijaitsee Janakkalan Turengissa. Kennelliitto julkaisee myös Metsästyskoiramme-lehteä, jossa osa sivuista on korvattu metsästyskoira-aiheisella sisällöllä. ==Lähteet== Luokka:Suomalaiset harrastelehdet Luokka:Koira
Armeijaryhmä B (itärintama)

Armeijaryhmä B () oli Saksan itärintaman armeijaryhmä, joka luotiin operaatio Sinistä varten jakamalla Etelän armeijaryhmä armeijaryhmiin A ja B. Armeijaryhmä B:n tavoitteeksi asetettiin Stalingradin kaupungin valloittaminen. Ylitettyään Donin Armeijaryhmä B saavutti nopeasti Volgan 23. elokuuta, mutta eteneminen pysähtyi Stalingradin kaupunkiin verisiin katutaisteluihin seuraavan kolmen kuukauden ajaksi. Saksalaisten ei onnistunut lyödä puna-armeijan joukkoja kokonaan Volgan itärannalle vaikka he saivat haltuunsa 90 prosenttia kaupungista ja olivat eristäneet puolustajat kahteen pieneen, noin 100 metriä syvään sillanpäähän joen rantaan. Stalingradin taistelussa neuvostojoukot murskasivat kaupungissa taistelleen 6. armeijan sivustoja suojanneet unkarilaiset ja romanialaiset joukot ja motitti ja myöhemmin tuhosi armeijan kaupunkiin. 6\. armeijan jäätyä Stalingradin mottiin saksalaiset muodostivat nopeasti Erich von Mansteinin komentaman Armeijaryhmä Donin motin vapautusoperaatiota varten. Tämä operaatio Talvimyrskyksi () nimitetty suunnitelma ei kuitenkaan onnistunut. Samalla armeijaryhmä Don otti vastuun myös armeijaryhmä B:n aikaisemmin hallitseman rintaman eteläosasta. Keväällä 1943 saksalaisten peräännyttyä Rostovista armeijaryhmä B siirrettiin Pohjois-Italiaan Erwin Rommelin komentoon ja armeijaryhmä Don nimettiin uudelleen Etelän armeijaryhmäksi. == Lähteet == Luokka:Saksalaiset armeijaryhmät toisessa maailmansodassa Luokka:Itärintama (toinen maailmansota)
Kaittiainen

Kaittiainen on 340 metriä korkea vaara Rovaniemellä Marrasjärven kylän liepeillä. Sen näkee Marrasjärven kylältä korkeana vaarana. Luokka:Rovaniemen vaarat
Thomas Courtney

Thomas ”Tom” William Courtney (17. elokuuta 1933 Newark, New Jersey, Yhdysvallat – 22. elokuuta 2023 Naples, Florida, Yhdysvallat) oli yhdysvaltalainen keskimatkojen juoksija ja kaksinkertainen olympiavoittaja. Fordhamin yliopiston opiskelija Thomas Courtneyn ensimmäinen merkittävä saavutus oli Yhdysvaltain yliopistojen 880 jaardin mestaruus vuonna 1955. Vuonna 1956 Courtney voitti USA:n mestaruuden 400 metrillä ja vuosina 1957–58 880 jaardilla. Kesällä 1955 Courtney kilpaili Suomessa. 3. heinäkuuta hän olisi voittanut Tampereen Messukilpailujen 800 metrin kilpailun, mutta juoksi harhaan ja Olavi Salsola voitti kilpailun. 17. heinäkuuta hän juoksi 800 metrillä ajan 1.46,8, joka jäi vain 0,2 sekuntia Rudolf Harbigin maailmanennätyksestä. Melbournen olympialaisissa Courtney oli mukana 800 metrillä. Finaalissa Courtney kukisti Ison-Britannian Derek Johnsonin rajussa loppukiritaistelussa. Loppusuoralle tultaessa Courtney ohitti Johnsonin, jäi uudelleen toiseksi ja lopulta ohitti tämän uudelleen vain 40 metriä ennen maalia. Voittoaika oli 1.47,7., joka oli myös olympiaennätys. Maaliin tultuaan Courtney romahti täysin ja kuvaili myöhemmin tuntemuksiaan: Palkintojenjakoa oli siirrettävä tunnilla eteenpäin, jotta Courtney ja Johnson olisivat saaneet riittävästi toipumisaikaa. Myöhemmin Courtney otti osaa 4 × 400 metrin viestiin, jossa hän oli Yhdysvaltain voittoisan joukkueen ankkuri. Seuraavana vuonna Courtney juoksi 880 jaardin maailmanennätyksen 1.46,8 ja hätyytteli Oslossa Roger Moensin 800 metrin maailmanennätystä jääden vain sekunnin kymmenyksen päähän ajallaan 1.45,8. Courtney suoritti alemman korkeakoulututkinnon Fordhamin yliopistossa 1955. Courtney kuoli 90-vuotiaana amyloidoosiin Naplesissa, Floridassa sijaitsevassa hoivakodissa 22. elokuuta 2023. == Ennätykset == *100 jaardia 9,7 *220 jaardia (suoralla) 21,0 *400 m 45,8 *800 m 1,45.8 *880 jaardia 1.46,8 *1 000 m 2.19,3 *maili 4.07,0 == Lähteet == * ===Viitteet=== Luokka:Yhdysvaltalaiset keskimatkojen juoksijat Luokka:Yhdysvaltalaiset olympiavoittajat Luokka:Vuonna 1933 syntyneet Luokka:Vuonna 2023 kuolleet
Armeijaryhmä Don

Armeijaryhmä Don () oli Saksan maavoimien itärintamalla toiminut suuri sotilasyksikkö toisen maailmansodan aikana. Se perustettiin 21. marraskuuta 1942 Saksan 11:nnesta armeijasta ja sen komentajaksi nimitettiin Erich von Manstein. Armeijaryhmän ensisijaiseksi tavoitteeksi asetettiin 6. armeijan vapauttaminen Stalingradin motista. Se otti myös rintamavastuun armeijaryhmä B:n aikaisemman rintamaosuuden eteläosasta. Keväällä 1943 saksalaisten peräännyttyä Rostovista armeijaryhmä B siirrettiin Pohjois-Italiaan Erwin Rommelin komentoon ja armeijaryhmä Don nimettiin uudelleen Etelän armeijaryhmäksi. ==Lähteet== Luokka:Saksalaiset armeijaryhmät toisessa maailmansodassa Luokka:Itärintama (toinen maailmansota)
La Gioconda

La Gioconda on Amilcare Ponchiellin nelinäytöksinen ooppera. Arrigo Boito kirjoitti siihen libreton Victor Hugon teoksen Angelo, tyran de Padoue pohjalta. Ooppera esitettiin ensi kertaa alkuperäisversiossaan Franco Faccion johdolla La Scalassa 8. huhtikuuta 1876. Uudistetulla libretolla teos ensiesitettiin Genovassa joulukuussa 1876. Yhdysvaltain-ensiesitys nähtiin Metropolitan-oopperassa 20. joulukuuta 1883. La Giocondan ensiesitys Suomessa oli 23. marraskuuta 1927 Suomalaisessa oopperassa. La Gioconda on useasti esitetty ooppera, josta on saatavilla myös lukuisia levytyksiä. Oopperaan sisältyy kuuluisa ”Tuntien tanssi”, joka kuullaan myös elokuvassa Fantasia (1940). ==Lähteet== == Aiheesta muualla == * Oopperan juoni Luokka:Italiankieliset oopperat Luokka:1870-luvun musiikkiteokset Luokka:Amilcare Ponchiellin teokset
Armeijaryhmä B (Italia)

Armeijaryhmä B () oli Saksan länsirintaman armeijaryhmä, joka muodostui kun itärintaman armeijaryhmä B siirrettiin Pohjois-Italiaan Erwin Rommelin komentoon. Marraskuussa 1943 armeijaryhmä B:n tehtävät Italiassa annettiin armeijaryhmä C:lle ja se siirrettiin Ranskaan jälleen Rommelin komentoon. Sen tehtävänä oli vahvistaa maan rannikon puolustusta mahdollisen liittoutuneiden maihinnousun varalta. Normandian maihinnousun jälkeen se osallistui taisteluihin Ranskassa ja myöhemmin se toteutti saksalaisten vastahyökkäyksen Ardenneilla joulukuussa 1944 armeijaryhmä D:n alaisuudessa. Vuoden 1945 alkupuolella se taisteli alueella joka ulottui etelän Moselista pohjoisen Aacheniin. Armeijaryhmä motitettiin Ruhrin alueella maaliskuussa 1945. == Komentajat == * vapaaherra Maximilian von Weichs 15. heinäkuuta 1942 – 10. heinäkuuta 1943 * Erwin Rommel 10. heinäkuuta 1943 – 17. heinäkuuta 1944 * Günther von Kluge 17. heinäkuuta 1943 – 15. elokuuta 1944 * Paul Hausser 15.–17. elokuuta 1944 * Walter Model 17. elokuuta 1944 – 17. huhtikuuta 1945 == Lähteet == Luokka:Saksalaiset armeijaryhmät toisessa maailmansodassa Luokka:Länsirintama (toinen maailmansota)
Walter Model

Walter Model (24. tammikuuta 1891 Genthin, Saksi-Anhalt – 21. huhtikuuta 1945 lähellä Duisburgia)Walther Model Encyclopædia Britannica Online Academic Edition. Viitattu 17.2.2014. oli saksalainen sotamarsalkka, joka palveli komentajana toisessa maailmansodassa. Model liittyi Saksan armeijaan vuonna 1909 ja palveli ensimmäisen maailmansodan aikana sekä kentällä että esikuntatehtävissä. Hän toimi aktiiviupseerina myös Weimarin tasavallan aikaisessa Reichswehrissä. Model kannatti kansallissosialistien hallintoa ja hänet ylennettiin 1938 kenraalimajuriksi. Saksan hyökätessä Puolaan syyskuussa 1939 hän komensi neljättä armeijakuntaa ja Ranskan valloituksen yhteydessä seuraavana vuonna hän toimi 16. armeijan esikuntapäällikkönä. Model ylennettiin vuonna 1940 kenraaliluutnantiksi. Operaatio Barbarossan alussa vuonna 1941 hän komensi kolmatta panssaridivisioonaa. Model oli tähän mennessä saavuttanut maineen toimintakykyisenä ja päättäväisenä komentajana, joten 1942 hänet ylennettiin kenraaliksi ja nimitettiin 9. armeijan komentajaksi itärintamalle. Tässä ominaisuudessa hän osallistui vuoden 1943 Kurskin taistelun suunnitteluun ja auttoi saksalaisia säilyttämään asemansa kyseisessä taistelussa kärsityn tappion jälkeen. Sodan jälkipuolella Modelista tuli yksi Adolf Hitlerin luotetuimmista kenraaleista, osin keskiluokkaisen taustansa ja osin puolueuskollisuutensa vuoksi, sillä Hitler ryhtyi epäilemään suurta osaa aristokraattisesta kenraalikunnasta. Itärintaman alkaessa rakoilla Hitler määräsi Modelin useita kertoja komentajanpaikalta toiselle pelastamaan epätoivoisia tilanteita. Tammikuussa 1944 hänet määrättiin pohjoisen armeijaryhmän, maaliskuussa Pohjois-Ukrainan armeijaryhmän ja heinäkuussa keskustan armeijaryhmän komentajaksi. Maaliskuussa hänet myös ylennettiin sotamarsalkaksi. Model nimitettiin 17. elokuuta 1944 koko länsirintaman komentajaksi Günther von Klugen tilalle, joka erotettiin, koska häntä epäiltiin osallisuudesta heinäkuun 20. päivän salaliittoon. Model ei kuitenkaan saanut pysäytettyä liittoutuneiden etenemistä Pohjois-Ranskassa, ja syyskuun 1944 alussa Gerd von Rundstedt palasi länsirintaman komentajaksi. Model siirtyi tällöin Hollantiin sijoitetun armeijaryhmä B:n komentajaksi. Hän onnistui torjumaan brittien 1. laskuvarjodivisioonan yrityksen vallata Arnhem ja esti siten liittoutuneita saamasta sillanpääasemaa Reinin luona. Yhdessä Rundstedtin kanssa hän myös suunnitteli saksalaisten vastahyökkäyksen Ardennien taistelussa, joka käytiin vuodenvaihteessa 1944–1945. Sodan lopussa Modelin perääntyvä armeijaryhmä jäi liittoutuneiden saartamaksi Ruhrin alueelle. Model määräsi lopulta 300 000 miestä käsittäneet joukkonsa hajaantumaan, ja teki sen jälkeen itsemurhan 21. huhtikuuta 1945. Model oli Leninin kaukainen sukulainen. ==Lähteet== ==Aiheesta muualla== Luokka:Saksalaiset toisen maailmansodan sotilaat Luokka:Saksan sotamarsalkat Luokka:Itsemurhan tehneet Luokka:Vuonna 1891 syntyneet Luokka:Vuonna 1945 kuolleet
Gustaf Dahl

Frans Gustaf Abraham Dahl (13. helmikuuta 1835 Tukholma – 21. syyskuuta 1927 Tukholma) oli ruotsalainen arkkitehti. Hänen tunnetuimpiin töihinsä lukeutuu muun muassa Ruotsin kuninkaallisen kirjaston nykyinen päärakennus. Dahl opiskeli Ruotsin kuninkaallisessa taideakatemiassa vuosina 1851-1864. Kuninkaallisen tiedeakatemian arkkitehtina hän toimi vuosina 1875-1923 ja ornamentiikan opettajana Kungliga tekniska högskolanissa hän oli vuosina 1877-1883. Varaprofessorina taideakatemiassa hän toimi 1883-1886. Luokka:Ruotsalaiset arkkitehdit Luokka:Vuonna 1835 syntyneet Luokka:Vuonna 1927 kuolleet
Biblioteca Nazionale Centrale di Firenze

Biblioteca Nazionale Centrale di Firenze (BNCF) ) on yksi Italian kansalliskirjastoista. Se sijaitsee Firenzen keskustassa Piazza dei Cavalleggerin ja Arno-joen välisellä alueella. Kirjasto on Italian toiseksi suurin Roomassa sijaitsevan Rooman kansallisen keskuskirjaston jälkeen. Kolmas keskeinen kansalliskirjasto on Napolissa sijaitseva Biblioteca Nazionale Vittorio Emanuele III. == Kokoelmien alkuperä == Firenzen kansallisen keskuskirjaston voidaan katsoa saaneen alkunsa, kun Antonio Magliabechi lahjoitti kirjakokoelmansa Firenzen kaupungille vuonna 1714. Kokoelma käsitti yli 30 000 nidettä. Kokoelmat karttuivat melkoisesti, kun Toscanan suurherttua Frans II (1708–1765) määräsi kirjastolle luovutettavaksi kappaleen kaikista Firenzen kaupungissa julkaistuista teoksista vuonna 1737, ja vuodesta 1743 alkaen määräys koski koko Toscanan aluetta. == Historia == Kirjasto avattiin yleisön käyttöön vuonna 1747. Vuosien myötä se vastaanotti useita kirjalahjoituksia, ja varsinkin kun luostarit lakkautettiin vuonna 1770, niin niiden kirjastot siirrettiin Firenzeen. Kirjastosta tuli kansalliskirjasto vuonna 1861, ja keskuskirjastoksi se nimettiin vuonna 1885. Vuonna 1966 kirjastoa kohtasi valtava tuho Arno-joen tulvan vallatessa koko Firenzen kaupungin. Kirjaston kokoelmista tuhoutui tai vahingoittui satojatuhansia niteitä. Myös kirjaston valokuva-arkistot tuhoutuivat, ja ne olivat lähes ainoat, jotka olivat säilyneet tuhoilta ja varkauksista toisen maailmansodan melskeissä. Unescon tietojen mukaan yli kaksi miljoonaa harvinaista ja korvaamatonta teosta tuhoutui ja harvinaisten käsikirjoitusten kokoelmat vaurioituivat merkittävästi. == Lähteet== == Aiheesta muualla == * Biblioteca Nazionale Centrale di Firenze – kirjaston kotisivut Luokka:Firenzen rakennukset ja rakennelmat Luokka:Italian kansalliskirjastot Luokka:Seulonnan keskeiset artikkelit
Farstanäset

Farstanäset (lempinimeltään Näset) on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella (Söderort), ja kuuluu hallinnollisesti Farstan kaupunginosa-alueeseen. Kaupunginosalla on vesirajaa Magelungen-järven kautta Fagersjön ja Farsta Strandin kaupunginosien kanssa, etelässä kaupunginosaa rajaa Huddingen kunta. Farstanäset muodostettiin vuonna 1926. Se on täysin asumatonta aluetta. Maa-alaltaan kaupunginosa on 0,45 neliökilometrin suuruinen. Luokka:Farsta (kaupunginosa- alue) Luokka:Tukholman kaupunginosat
Yumiko Shaku

Yumiko Shaku (釈由美子, s. 12. kesäkuuta 1978, Tokio) on japanilainen näyttelijä ja malli. Hän aloitti uransa teini-idolina ja gravure-mallina nousten pian suosituksi. == Tuotantoa == === Elokuvat === * The Princess Blade (2001) * Godzilla Against Mechagodzilla (2002) * Sky High (2003) * Henshin (2005) === Kuvakirjoja mm. === * Natural Shaku (1999) * Shaku Shake!! (2000) * PPP (2001) * Neutral (2001) * CHAOS (2003) == Aiheesta muualla == * Tommy'sArtistCompany: profiili * Wiki.ThePPN: Shaku Yumiko * * Luokka:Japanilaiset näyttelijät Luokka:Japanilaiset mallit Luokka:Vuonna 1978 syntyneet Luokka:Elävät henkilöt
Farsta strand

Farsta strand on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella (Söderort), ja kuuluu hallinnollisesti Farstan kaupunginosa-alueeseen. Kaupunginosaa rajaavat Larsbodan, Farstan, Fagersjön ja Farstanäsetin kaupunginosat sekä Huddingen kunta. Farsta strand muodostettiin vuonna 1956 ja nykyisin siellä on asukkaita noin 5100. Maa- alaltaan kaupunginosa on 1,56 neliökilometrin suuruinen. Kun alueelle alettiin vuonna 1901 rakentaa huviloita, kutsuttiin sitä nimellä Södertörns Villastad. Metroaseman lisäksi Farsta strandin kaupunginosassa sijaitsee Tukholman paikallisjunan asema. ==Aiheesta muualla== * Stockholms stadsmuseum: Farsta strand Luokka:Farsta (kaupunginosa-alue) Luokka:Tukholman kaupunginosat
Khustin maakunta

Khustin tai Khostin maakunta on yksi Afganistanin 34 maakunnasta. Se sijaitsee maan itäosassa, Pakistanin vastaisella rajalla. Vuonna 2020 siellä arvioitiin elävän noin 636 000 asukasta. 2004 maakunnassa oli asukkaita 638 849\. Alue kuului aikaisemmin Paktian maakuntaan. Maakunnan pääkaupunki on Khust. Khostin maakunta on vuoristoista seutua. Väestöstä 99 % on paštuja ja yksi prosentti tadžikkeja. Uskonnoltaan paštut ja tadžikit ovat pääosin sunneja. Vuonna 2017 arvioitiin, että 23 % väestöstä oli lukutaitoisia. == Lähteet == == Aiheesta muualla == Luokka:Afganistanin maakunnat
Larsboda

Larsboda on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella (Söderort), ja kuuluu Farsta kaupunginosa- alueeseen. Kaupunginosaa rajaavat Farstan ja Farsta strandin kaupunginosat sekä Huddingen kunta. Larsbodan kaupunginosa muodostettiin vuonna 1956, ja nykyisin siellä on asukkaita noin 1200. Maa-alaltaan se on 1,23 neliökilometrin suuruinen. Luokka:Farsta (kaupunginosa-alue) Luokka:Tukholman kaupunginosat
Sköndal

Sköndal on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella, ja kuuluu hallinnollisesti Farstan kaupunginosa- alueeseen. Kaupunginosaa rajaavat Farstan, Hökarängenin, Gubbängenin, Skarpnäcks Gårdin, Orhemin ja Larsbodan kaupunginosat. Sköndalin kaupunginosa muodostettiin vuonna 1926, ja nykyisin siellä on asukkaita noin 6 900\. Maa- alaltaan kaupunginosa on 2,7 neliökilometrin suuruinen. Vesialaa sillä on 0,37 neliökilometrin edestä. Ensimmäinen asemakaava Sköndaliin tehtiin vuonna 1947. Luokka:Farsta (kaupunginosa-alue) Luokka:Tukholman kaupunginosat
Skarpnäcks Gård

Skarpnäcks Gård on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella (Söderort), ja kuuluu hallinnollisesti Skarpnäckin kaupunginosa-alueeseen. Kaupunginosaa rajaavat Flatenin, Orhemin, Sköndalin, Gubbängenin, Gamla Enskeden, Enskededalenin, Kärrtorpin ja Bagarmossen kaupunginosat sekä Nackan kunta. Skarpnäcks Gård on maa-alaltaan 2,83 neliökilometrin suuruinen, ja siellä on asukkaita noin 10 400. Luokka:Tukholman kaupunginosat
Ranskalainen alkusoitto

Ranskalainen alkusoitto on barokkimusiikille tyypillinen sävellysmuoto. Se sai alkunsa Versaillesin hovin baletti- ja oopperaesityksissä soitetusta teoksesta, jonka aikana kuningas saapui teatteriin. Ranskalaiset alkusoittot ovat tyyliltään juhlallisia ja koostuivat kahdesta osasta, jotka molemmat kerrataan. Ensimmäinen osa on tyypillisesti homofoninen ja hidas, ja siinä käytettiin runsaasti pisteellisiä rytmejä. Toinen osa on nopeampi ja sisälsi fuugamaista imititaatiota. Ranskalaisia alkusoittojen kehityksessä keskeisessä osassa oli Jean-Baptiste Lully, jonka kaikki oopperat alkavat tämän kaltaisella osalla. Myös muun muassa Johann Sebastian Bach sävelsi ranskalaisia alkusoittoja orkesterisarjojensa ensimmäiseksi osaksi. == Lähteet == * Luokka:Barokkimusiikki Luokka:Taidemusiikin muodot
Sluicewayn kulttuuri

Sluicewayn kulttuuri oli paleointiaanien kulttuuri Alaskassa 13300-11400 vuotta sitten (10000-11000 radiohiilivuotta sitten). Se saattaa olla kytköksissä varhaisten paleointiaanien Clovis-kulttuuriin. Sluiceway-kärjet ovat kaksipuolisesti iskettyjä, muodoltaan pitkiä soikioita, hieman samaan tapaan kuin Solutrén kärjet, mutta niiden kärjet ovat tylppiä eivätkä erityisen taitavasti työstettyjä. Keski-Alaskan Nenanan kärjet olivat esimerkiksi litteitä, kaksipuolisesti iskettyjä pisaranmuotoisia. Alaskasta Bluefish-luolasta on löydetty 15 000 vuotta vanhoja todisteita ihmisestä, samoin Diringistä Jakutiasta. Bluefish-luolasta ovat kuitenkin maansiirtymät hävittäneen alkuperäisen kulttuurikerrostuman, minkä takia löytöpaikka ei ole arkeologin kannalta paras mahdollinen. == Varhaisin eskimokulttuuri == Eskimokulttuurin ensimmäinen vaihe (Eskimo Stage I) on hyvin vanha, Clovisin aikalainen. Se lienee sama kuin Alaskan ns. Denalin kompleksi. Alaskasta Dry Creek istä, Meadista ja Swan Pointista on löydetty 11 000-12 000 vuotta vanhoja esineitä. Nenana-laakson Dry Creekissä on ensimmäiset vahvat todisteet ihmisestä Alaskassa noin 11 100 vuotta sitten. == Lähteet == * Frederick Hadleigh West: American Beginnings. The University of Chicago Press 1996. ISBN 0-226-89399-5 == Aiheesta muualla == * * * Luokka:Paleointiaanit Luokka:Pohjois-Amerikan historia
Paktikan maakunta

Paktikan maakunta on yksi Afganistanin 34 maakunnasta. Se sijaitsee maan itäosassa, Pakistanin rajalla. Vuonna 2012 tehdyn väestönlaskennan mukaan väkiluku on 412 438 asukasta.World Gazetteer, viitattu 8.5.2012 Maakunnan pääkaupunki on Sharana. Orgun on maakunnan suurin kaupunki ja liike-elämän keskus. Paktika muodostaa yhdessä naapurimaakuntien Paktian ja Khostin kanssa "Suur-Paktian", jonka asukkaista iso osa on sunnalaisia pataaneita, joilla on pyrkimyksiä oman pataanivaltakunnan muodostamiseen. Pakistanin rajan takana on perinteisiä heimoalueita, ja vuoristoseudun asukkaat liikkuvat vapaasti rajan yli. Paktikan metsät on vuosien mittaan hävitetty lähes tyystin, minkä takia rankkasateet aiheuttavat alueella helposti tulvia ja maanvyörymiä. == Lähteet == ==Aiheesta muualla== *Paktika Provincial Profile Luokka:Afganistanin maakunnat
Malli-YK-kokous

Malli-YK-kokous on simuloitu kokous, jossa eri maiden nuoret edustavat jotakin toista maata kuin omaansa. He tutustuvat Yhdistyneiden kansakuntien toimintaan ja päättävät, kuka on suurlähettiläs. Kokoukset kestävät kaksi päivää ja siellä käydään maailman kattavia asioita läpi kuten YK:ssa. Esimerkiksi vuoden 2007 aiheina laittoman asekaupan ehkäisy, terveysolojen parantaminen Etelä- Amerikassa ja Afrikan kaupungistuminen. == Aiheesta muualla == * Malli-YK Suomen YK-liiton sivuilla * Rome Model United Nations Luokka:Yhdistyneet kansakunnat
Tozeur

Tozeur () on keidas ja kaupunki Keski-Tunisiassa Saharan autiomaassa. Tozeur on myös Tozeurin kuvernoraatin pääkaupunki. Tozeur on satoine tuhansine palmuineen suuri keidas ja tunnettu taatelien tuottaja. Ennen moottoriajoneuvojen yleistymistä keidas toimi tärkeänä levähdyspaikkana Saharan ylittäville karavaaneille. Antiikin aikaan kaupungin nimi oli Tusuros, ja se oli merkittävä roomalainen tukikohta. Vanhassakaupungissa eli medinassa voi tutustua perinteiseen arkkitehtuuriin, käsityöhön ja muotiin. Kaupunkia palvelee kansainvälinen lentokenttä, jolta on lentoja muualle Tunisiaan sekä ulkomaille, pääasiassa kesän turistikautena. Kaupungissa kulkevat taksit ja linja-autot. == Aiheesta muualla == Luokka:Tunisian kaupungit Luokka:Keitaat
Käärmenäyttely

Käärmenäyttely on Leevi and the Leavingsin 12. albumi, ja se julkaistiin vuonna 1996. Albumin tunnetuimpiin kappaleisiin lukeutuu ”Laura Jenna Ellinoora Alexandra Camilla Jurvanen”. Levyn on julkaissut myös Svart Records vinyylipainoksena vuonna 2018. == Kappaleet == Kaikki kappaleet säveltänyt, sanoittanut ja sovittanut Gösta Sundqvist. # # # # # # # # # # # # # # == Kokoonpano == * Gösta Sundqvist – laulu, sähkökitara, puupuhaltimet ja kosketinsoittimet * Risto Paananen – basso, akustinen kitara, kosketinsoittimet ja taustalaulu * Juha Karastie – kitara, mandoliini, banjo, oboe, sähkökitara ja kosketinsoittimet * Niklas Nylund – lyömäsoittimet, kitara, kosketinsoittimet ja taustalaulu * Haije Sundqvist – taustalaulu == Lähteet == == Aiheesta muualla == * Käärmenäyttely discogs.com-sivustolla Luokka:Leevi and the Leavingsin albumit Luokka:Vuoden 1996 albumit
Tunisian vaakuna

Tunisian vaakunassa on ylhäällä puunilaiskaleeri, oikealla (heraldisella vasemmalla) miekkaa pitelevä leijona ja vasemmalla (heraldisella oikealla) vaaka. Näistä kaleeri symboloi vapautta, leijona järjestystä ja vaaka oikeudenmukaisuutta. Vaakunan keskellä heti kaleerin alla on nauha, jossa lukee Tunisian motto, "järjestys, vapaus, oikeudenmukaisuus" (). Vaakunan yläpuolella on Tunisian lipun kuunsirppi-tähti -kuvio. == Lähteet == Luokka:Valtioiden vaakunat vaakuna
Lincoln Burrows

Lincoln Burrows on Dominic Purcellin esittämä kuvitteellinen hahmo televisiosarjassa Pako. ==Taustaa== Lincoln on Michael Scofieldin isoveli. Veljesten äidin kuoltua Lincolnista tuli Michaelin huoltaja. Lincoln potkittiin ulos Morgan Parkin lukiosta Toledossa, Ohiossa. Hän muutti Chicagoon ja alkoi rikolliseksi. Hänen aikaisemmat rikoksensa, kuten varkaudet, omaisuuden hajottaminen ja huumeiden hallussapito tekivät hänestä varapresidentin veljen murhaajan valamiehistön silmissä. Lincolnilla on lapsi Lisa Rixin kanssa. Poika Lincoln Burrows Jr. on nimetty Lincolnin mukaan. L.J:tä näyttelee sarjassa Marshall Allman. Lincoln lainasi hänelle 18-vuotiaalle Michaelille 90 000 dollaria, jotta tämä voisi maksaa yliopistomaksunsa. Lincoln kertoi rahojen olevan hänen puolikkaansa heidän äitinsä vakuutuksesta. Todellisuudessa Lincoln lainasi rahat ja joutui niiden takia hankaluuksiin, mikä lopulta johti hänen lavastamiseensa syylliseksi.Paljastuu ensimmäisen kauden jaksossa Menneisyyden vangit. == Tarina sarjassa == Lincoln tuomitaan kuolemaan varapresidentin veljen murhasta. Michael yrittää pelastaa hänet kuolemantuomiolta. Kuten Michael, Lincoln on esiintynyt jokaisessa Paon jaksossa. Toisella tuotantokaudella Lincoln ja Michael yrittävät paeta maasta, mutta agentti Alexander Mahone vaikeuttaa matkaa. Lincoln jää kaksi kertaa kiinni, mutta pääsee pakenemaan avustuksella. Kun Lincoln vapautetaan syytteistä, hän alkaa auttaa veljeänsä pois Sona-vankilasta. Neljännellä tuotantokaudella Lincoln yrittää tuhota ”Yhtiön” muiden kanssa. Kauden lopussa paljastuu, ettei Lincoln olekaan Michaelin biologinen veli. Viidennellä kaudella Lincolnin kokoama ryhmä alkaa toteuttaa pakosuunnitelmaa Michaelin pelastamiseksi jemeniläisestä vankilasta. == Lähteet == *Burrowsin biografia Foxin sivuilla === Lähteet === == Aiheesta muualla == * Lincoln Burrows Prison Break Wikissä Luokka:Pako-sarjan hahmot Luokka:Kuvitteelliset rikolliset
Päätalo

Päätalo voi viitata seuraaviin: *Arvid Päätalo (1904–1969), Iijoki-sarjassa mainittu kirjailija Kalle Päätalon setä *Kalle Päätalo (1919–2000), kirjailija *Kalle Päätalo, yhtye *Lauri Herman Päätalo (1889–1964), Iijoki-sarjassa mainittu kirjailija Kalle Päätalon isä *Raimo Päätalo (s. 1947), harrasteilmailija *Riitta-Stiina Päätalo (1896–1974), kirjailija Kalle Päätalon äiti *Päätalo, elokuva
Jean (Luxemburg)

Jean Benoît Guillaume Robert Antoine Louis Marie Adolphe Marc d’Aviano (5. tammikuuta 1921 Bergin linna, Colmar-Berg – 23. huhtikuuta 2019 Luxemburg) oli Luxemburgin suurherttua vuosina 1964–2000. Hän on Luxemburgin nykyisen suurherttuan Henrin isä. Hänen äitinsä oli suurherttuatar Charlotte ja isänsä Bourbon-Parman prinssi Felix. Suurherttua Jean luopui kruunustaan vanhimman poikansa Henrin hyväksi 7. lokakuuta 2000. Jean kuoli keuhkokuumeeseen 98-vuotiaana 23. huhtikuuta 2019. == Jälkeläiset == Jean avioitui belgialaisten kuninkaan Leopold III:n tyttären, prinsessa Joséphine-Charlotten (1927–2005) kanssa 9. huhtikuuta 1953. He saivat kolme poikaa ja kaksi tytärtä. * Prinsessa Marie-Astrid (s. 17. huhtikuuta 1954) * Suurherttua Henri (s. 16. huhtikuuta 1955) * Prinssi Jean (s. 15. toukokuuta 1957) * Prinsessa Margaretha (s. 15. toukokuuta 1957) * Prinssi Guillaume (s. 1. toukokuuta 1963) == Kunnianosoituksia == * Luxemburgin sotaristi palmunlehvällä (Luxemburg) * Itävallan tasavallan kunniamitalin suurkunniamerkki kultanauhaulla (Itävalta, 1975) * Sotaristi palmunlehvällä (Belgia) * Valkoisen ruusun ritarikunta ketjulla (Suomi, 1993) * Vuosien 1939–1945 sotaristi (Ranska) * Islannin Haukan ritarikunta ketjulla (Islanti, 1986) * Persian valtakunnan 2500-vuotisjuhlan mitali (Persia, 1971) * Kultaisen taljan ritarikunnan ritari (Espanja, 1983) * Silver Star (USA) ==Lähteet== == Aiheesta muualla == Luokka:Luxemburgin suurherttuat Luokka:Kansainvälisen olympiakomitean jäsenet Luokka:Vuonna 1921 syntyneet Luokka:Vuonna 2019 kuolleet
Tšekin vaakuna

Tšekin vaakuna on Tšekin kansallistunnus lipun, moton ja kansallislaulun ohella. Se koostuu kolmen Tšekin historiallisen maakunnan vaakunoista. Leijona on Böömin vaakuna, punavalkoruutuinen kotka Määrin ja musta kotka Tšekin Sleesian. == Kuvagalleria == Kuva:Small coat of arms of the Czech Republic.svg|Böömin ja ns. Tšekinmaan vaakuna Kuva:Znak Moravy.svg|Määrin vaakuna Kuva:Znak Slezska.svg|Sleesian vaakuna == Aiheesta muualla == Luokka:Valtioiden vaakunat vaakuna
Trollrunor

Trollrunor (norj. Trollruner, suom. Taikariimut) on norjalais-ruotsalaisen Margit Sandemon kirjoittama fantasiakirjasarja, jonka tapahtumat sijoittuvat 1400-luvun jälkipuoliskon Österleniin. Trollrunorin päähenkilöt ovat nuori tyttö nimeltä Iliana ja hänen elämänkumppaninsa Ravn, joka on pahan ruhtinaan Bogislavin nuorempi poika. Heidän vihollisensa on ilkeä Kuunoita. Kirjasarjan ensimmäinen osa ilmestyi vuonna 2005, ja se on ilmestynyt ruotsin ja norjan kielillä. Trollrunoriin kuuluu yksitoista kirjaa. == Nimikkeet == # Skogen bortom dagen (Metsä päivän tuolla puolen) # Sandhammaren (Hiekkavasara) # Där vinden får vila (Missä tuuli saa levon) # Blind måne (Sokea kuu) # Månehäxan (Kuunoita) # Svartalver (Musta tasanko) # Den blå jorden (Sininen maa) # Stenvargen (Kivisusi) # Den de glömde # Eko från Urtiden # Dagen gryr == Aiheesta muualla == * Trollruner schibstedforlagenen sivuilla * Skogen bortom dagen-kirjan ensimmäinen luku Trollrunor